393 



Der er en anden velbekjendt Krystal, som har en 

 høist mærkværdig Egenskab, som den for øvrigt har tilfælles 

 med mange andre Krystaller, men den fremtræder saa 

 overmaade tydeligt ved denne, og man kan med Lethed 

 forskaffe sig større gjennemsigtige Stykker af den, det er 

 nemlig den saa kaldte islandske Kalkspath eller som den 

 ogsaa kaldes Dobbeltspath, paa Grund af den Egenskab, 

 at den bryder Lyset dobbelt, det vil sige, at naar jeg seer 

 igjennem den, seer jeg alle Gjenstande dobbelt, eller naar 

 jeg lader en Lyskegle gaae igjennem den, spaltes den i 

 to Dele, hvoraf den ene brydes stærkere end den anden. 

 Her har jeg et saadant Stykke Kalkspath, og I see, hvor- 

 ledes Lyset fra den elektriske Lampe, naar det er gaaet 

 igjennem den, deles i to Dele, og naar jeg dreier Krystal- 

 len rundt, hvorledes den ene Lyskegle bevæger sig rundt 

 om den anden, samt at den ene er brudt stærkere end 

 den anden. I begge de to Lyskegler, som ere gaaede 

 igjennem Kalkspathen, er Lyset blevet plansat, men saa- 

 ledes at Svingningerne i den ene ere lodrette paa Sving- 

 ningerne i den anden, hvilket jeg let kan vise Eder ved 

 Hjælp af Turmalinerne; thi naar jeg holder den ene Tur- 

 malin saaledes, at den ene Lyskegle kan gaae igjennem 

 den, maa jeg holde den andens Axe i en Stilling lodret 

 paa den førstes, for at den anden Lyskegle skal kunne 

 gaae igjennem den, og i de modsatte Stillinger gaaer der 

 intet Lys igjennem dem, hvilket baade viser, at Lyset i 

 begge Lyskeglerne er plansat, og at Svingningerne i dem 

 staae lodret paa hinanden. 



